b'\n_START_ARTICLE_\nKoosk\xc3\xb5lareaktsioon\n_START_PARAGRAPH_\nKoosk\xc3\xb5lareaktsioon (concerted reaction) t\xc3\xa4hendab sellist keemilist reaktsiooni, milles k\xc3\xb5ik keemiliste sidemete katkemised ja uute keemiliste sidemete moodustumised toimuvad \xc3\xbches reaktsiooni staadiumis. See t\xc3\xa4hendab sidemete \xc3\xbcmberkujunemine toimub koosk\xc3\xb5lastatult siirdeseisundi kaudu ja ei esine l\xc3\xbchiealise vahe\xc3\xbchendi (intermediaadi) teket. _NEWLINE_Koosk\xc3\xb5lareaktsioon v\xc3\xb5ib olla molekulisisene sidemete \xc3\xbcmberkujunemine (nt perits\xc3\xbckliline reaktsioon) v\xc3\xb5i kahe molekuli vaheline reaktsioon (nt SN2 reaktsioon, Dielsi-Alderi reaktsioon). Kahe molekuli osalus eeldab molekulide sobivat vastastikust asetust teineteise suhtes ja nende reaktsioonide kiirus oleneb enamasti steerilistest faktoritest ja solvendi polaarsusest.'